Document ID: /roh_data/filtered/fineweb-2-filterrobots_roh.jsonl.gz/6734

Quai èn ils resultats d’ina enquista, ch’il stab directiv da la vischnanca Albula/Alvra ha fatg. Respundì l’enquista han 70% dals indigens ed 84% dals possessurs da chasas ed abitaziuns da vacanzas. Sco quai che Daniel Albertin, il president communal da la vischnanca Albula/Alvra ha ditg envers RTR, saja quella enquista fitg impurtanta per planisar, nua ch’i pudess duvrar dapli terren da bajegiar en l’avegnir.
La finamira da tut las stentas saja però, che Brinzauls restia abitabel er a lunga vista. Actualmain èn ils geologs ed experts vid examinar la muntogna sur Brinzauls, per guardar tge mesiras che pudessan vegnir realisadas per franar ils moviments dal terren.
RTR actualitad 11:00